# Egyetemi Könyvtár (Kolozsvár)

### A Wikipédiából, a szabad lexikonból.

Az Egyetemi Könyvtár

A kolozsvári Egyetemi Könyvtár épülete a város egyik szecessziós stílusú műemléke, az intézmény Erdély legnagyobb gyűjteménye.

1906-1907-ben épült, a tervezők Giergl Kálmán és Korb Flóris voltak. Az épület felavatását 1909. május 18-án tartották.

Az intézményt 1872-ben alapították, 31 000 kötettel. A gyűjtemény alapja az Erdélyi Múzeum Egyesület könyvtára volt, ez utóbb kibővült a Jogi Akadémia, az Orvosi Akadémia, és a Kolozsvári Megyei Levéltár gyűjteményével. 1920-ban a könyvtár az egyetemmel együtt a román állam tulajdonába került, ezután számos intézmény és magánszemély nyújtott adományokat a román nyelvű gyűjtemény kialakítására.

A könyvtár állományában jelenleg kb. 4 millió kötet található, ez a szám évente kb. 30 000-rel növekszik. A könyvtárban számos értékes kézirat, ősnyomtatvány, kiadvány található. A legrégibb nyomtatott könyv a Codex Iustinianus (1475). Itt található a legrégibb román nyelvű könyv: Tetraevangheliarul lui Coresi (Brassó, 1561).

## [szerkesztés] Irodalom

- Szabó T. Attila: A Kolozsvári Egyetemi Könyvtár (1936), új kiadás: Kriterion Könyvkiadó, Bukarest, 1970
- György Lajos: Az erdélyi oktatásügy és a kolozsvári Egyetemi Könyvtár. In: Erdély magyar egyeteme. Szerk. Bisztray Gyula, Szabó T. Attila, Tamás Lajos. Kiad. az Erdélyi Tudományos Intézet. Kolozsvár, 1941.
- Tóth Kálmán: A Kolozsvári Egyetemi Könyvtár, Művelődés, Bukarest, 1958
- Gaal György: Kalauz a régi és új Kolozsvárhoz, Korunk, Kolozsvár, 1992

## [szerkesztés] Külső hivatkozások

- A könyvtár honlapja
- Újsághír, benne régi fényképpel
- Régi képeslapok

A lap eredeti címe "http://hu.wikipedia.org../../../e/g/y/Egyetemi_K%C3%B6nyvt%C3%A1r_%28Kolozsv%C3%A1r%29_a517.html"

Kategória: Kolozsvár

##### Views

- Szócikk
- Vitalap
- Aktuális változat

##### Keresés

##### Más nyelveken

- Română